
Kedves Szülők!
Pár aktuálisan fontos információt szeretnék megosztani.
- Hétfőn az SZMK ülésen megbeszéltük a nevelési év második felének programjait. Jelzem, hogy szülői kérésre 03.16,17,18-án újra megszervezzük a gyerekek fényképezését. Beszéltünk arról is, hogy újratervezzük a Pünkösdölő családi együttlétünket: a büfét érintené a fő változás, de a tombola behozatala és az előkészületek terén is lesz újdonság. Pontosítani időben, az együttlét előtt fogunk.
- Maci napunk jól sikerült: a csoportok szokás szerint vándoroltak, s minden helyszínen volt valami izgalmas. Macis kalandpálya, labdás-mackós, maciálom (medverelax...), dalos macifogó, mézes finomságok, medvelátogató...Köszönöm az óvónénik lelkes részvételét az állomásokon, és Salamon Zsuzsanna óvónéninek a szervezést.
- Örömhír, hogy újraindulnak a balett foglalkozások. Keskeny Anita várja régi és új tanítványait 02.10-én kedden 15.30-tól 16.15-ig. Utána tudtok vele egyeztetni a továbbiakról, de aki szeretne, részt vehet az első ismerkedős alkalmon. Kérem jelentkezzetek az óvónéniknél, tanárnő a névsor alapján fogadja gyermekeiteket.
- Farsangolás 02.13-án pénteken délelőtt lesz, csoportonként. Részletekről az óvónénik tájékoztatnak Benneteket (átöltözés, bolti finomságok, üdítők).
- Alapítványi bál fellépés 14-én szombaton 19-20 óra között, részvétel aláírt névsor alapján. Köszönjük a fellépés szülői támogatását. Két ovis csoport lép fel: lesz hópelyhes télbúcsúztató, és tavaszköszöntős néptánc. A gyerekek nagyon ügyesek, lelkesen készülődnek. 02.12-én csütörtökön délelőtt főpróbát tartunk a Nimród fogadóban. A szombati fellépéshez a hópelyhes táncruháról, eszközökről egyeztessetek Ceza és Zsuzska nénivel, a néptáncos kislányoknak népi szoknyát adunk, fehér blúzocskát hozzatok, a kisfiúknak sötét hosszúnadrágot, fehér inget kérünk.
Vázlatos fellépős forgatókönyv:
- 18.45. Találkozás:  Nimród fogadó öltöző, óvónénikkel, szülőkkel, gyerekekkel, Ricsi bácsival.
- Kb.19.20-19.40.  Fellépés, a szervezők kérésére táncterembe lépés vacsorajeggyel lehetséges, a támogatói jegy ide nem érvényes. A gyermekért vissza lehet jönni, az óvodapedagógusok vigyáznak rájuk, de az előtérben is megvárhatjátok őket.
- Kb 19.40-20.00. Süti, pogi, üdítő, hazaindulás.
Szép hétvégét kívánok. Varga-Tóth Csaba, óv.
